ఆషాఢ శుద్ధ పూర్ణిమ

ఆషాఢ శుద్ధ పూర్ణిమ లేదా ఆషాఢ పూర్ణిమ అనగా ఆషాఢమాసములో శుక్ల పక్షములో పూర్ణిమ తిథి కలిగిన 15వ రోజు.

 గురు పూర్ణిమ 
గురువులను, ఉపాధ్యాయులను, పెద్దలను పూజించే రోజును గురు పౌర్ణమి లేదా వ్యాస పౌర్ణమి  అని పిలుస్తారు. హిందువులు ప్రతి సంవత్సరం ఆషాఢ శుద్ధ పౌర్ణమి రోజున గురుపౌర్ణమి జరుపుకుంటారు. ఈ రోజున గురుపూజోత్సవం జరిపి గురువులకు కానుకలు బహుమతులు సమర్పించి వారిని సత్కరించి వారి ఆశీర్వాదములు తీసుకొంటారు. తమ జీవితానికి మార్గనిర్దేశం చేసి, ముక్తి వైపు నడిపించివందుకు ప్రతిఫలంగా ఇలా చేస్తారు.గురువుల పట్ల ఇదే గౌరవం అన్నివేళలా పాటిస్తున్నప్పటికీ ఈ రోజు వ్యాసమహాముని పుట్టిన రోజు కాబట్టి ఈ రోజుకంత ప్రాధాన్యత ఉంది.ఈ రోజున చాలామంది ప్రజలు రోజు పొడవునా ఉపవాసం ఉంటారు. సూర్యోదయం వేళ ఉపవాసం ఆరంభించి, చంద్రోదయం వేళకు ఉపవాసం ముగిస్తారు. చంద్రోదయాన్ని చూసిన తర్వాత లేదా సాయంత్రం పూజలు ముగిసిన తర్వాత ఉపవాసకులు ఆహారం స్వీకరిస్తారు.

సంఘటనలు
2007

జననాలు
 1931  ప్రజోత్పత్తి : సింగిరెడ్డి నారాయణరెడ్డి  కవి పండితుడు.
 1956 దుర్ముఖి : తిగుళ్ల రాధాకృష్ణశర్మ - అవధాని, సహజకవి. 

మరణాలు
 ఏలూరిపాటి అనంతరామయ్య - ఉభయ భాషా పండితులు, ఇతిహాస పరిశోధకులు.
 క్రీ. శ. 1936 : ధాత సం. : తాడూరి లక్ష్మీనరసింహ రాయకవి ప్రముఖ తెలుగు కవి.

పండుగలు , జాతీయ దినాలు
 గురు పౌర్ణమి లేదా వ్యాస పౌర్ణమి

మూలాలు

వర్గం:ఆషాఢమాసము